
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 82 

8 Φεβρουάριου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανασυγκρότηση της Νομ/κής Επιτροπής Επαγγελματι¬ 
κής Κατάρτισης και Απασχόλησης (ΝΕΕΚΑ) Ν. Αι- 


τωλ/νίας. 1 

Οργανισμός Εσωτερικής Υπηρεσίας του Δήμου Ζακυν- 
θίων. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 134 (1) 


Ανασυγκρότηση της Νομ/κής Επιτροπής Επαγγελματικής 

Κατάρτισης και Απασχόλησης (ΝΕΕΚΑ) Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 2218/94 περί Ν.Α. 

2. Τις διατάξεις του Ν. 3200/55 «περί διοικητικής απο¬ 
κέντρωσης». 

3. Τις διατάξεις του άρθρου 3 του Ν. 1836/89 «προώ¬ 
θηση της απασχόλησης και της επαγγελματικής κατάρτι¬ 
σης και άλλες διατάξεις». 

4. Τις αριθ. 40056/28.3.90 και 40175/24.7.90 εγκυ¬ 
κλίους διαταγές του Υπ. Εργασίας. 

5. Την αριθ. ΕΡ/780/7.9.90 απόφασή μας «καθορισμός 
λειτουργίας τη ΝΕΕΚΑ Ν. Αιτωλ/νίας κ.λ.π.». 

6. Την αριθ. ΕΡ/842/7.9.90 απόφασή μας «Ορισμός 
Υπηρεσίας που θα εκπροσωπηθεί στην ΝΕΕΚΑ Ν. Αιτωλ/ 

'νίας». 

7. Τις προτάσεις των οργανώσεων που υπεβλήθησαν 
στην ΝΑ Αιτωλ/νίας, ύστερα από το αριθ. 1890/12.9.95 
έγγραφο του Γραφείου Νομάρχη, αποφασίζουμε: 

Ανασυγκροτούμε την Νομαρχιακή Επιτροπή Επαγγελ¬ 
ματικής κατάρτισης και απασχόλησης (ΝΕΕΚΑ) Ν. Αιτωλ/ 
νιας από τους κάτωθι αναφερόμενους: 

1. Γιάννη Βαϊνά, Νομάρχη Αιτωλ/νίας, αναπληρούμενο 
από τον Γιάννη Λύτρα Πρόεδρο της Ν.Ε. Απασχόλησης, 
Βιομηχανίας και Βιοτεχνίας. 

2. Κώστα Μαργιώλη εκπρόσωπο του Εργατοϋπαλληλι- 
κοϋ Κέντρου Αγρίνιου εκπροσωπούμενο από τον νόμιμο 
αναπληρωτή του. 

3. Παναγιώτη Τοιχριτζή εκπρόσωπο του Επιμελητηρίου 
Αιτωλ/νίας με αναπληρωτή τον Β. Τσιώλη, από το ίδιο Επι¬ 
μελητήριο. 


4. Δημοσθένη Καπώνη εκπρόσωπο της ΤΕΔΚ Ν. Αιτωλ/ 
νιας με αναπληρωτή τον Παναγιώτη Παπαδόπουλο, από 
την Ιδια ένωση. 

5. Παντελή Τσερέμογλου εκπρόσωπο της Νομαρχιακής 
Επιτροπής Παιδείας με αναπληρωτή τον Γεώργιο Κατσίνα 
από την ίδια επιτροπή. 

6. Βασίλη Σκούρα Δ/ντή ΚΕΤΕΚ Αγρινίου ως εκπρό¬ 
σωπο του ΟΑΕΔ Γραμματέα ορίζουμε τον ίπποκράτη 
Μπιρμπίλη, υπάλληλο της Δ/νσης Προγ/σμού της Ν.Α. Αι- 
τωλ/νίας. 

Η Επιτροπή, έργο της οποίας είναι το αναφερόμενο 
στην παρ. 2 του άρθρου 3 του Ν. 1836/89 θα λειτουργεί 
σύμφωνα με την αριθμ. ΕΡ/780/7.9.90 απόφασή μας. 

Η θητεία των μελών της Επιτροπής λήγει την 31.12.97. 
Η ισχύς της αρχίζει από την υπογραφή της, και θα δημο- 
σιευθεί σύμφωνα με την ΔΙΜΕΔ/Φ-11 -3/71 /Α 20683/82 
απόφαση του Υπουργού Δημόσιας Διοίκησης και αποκέ¬ 
ντρωσης. Με την δημοσίευση της πράξης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 23 Ιανουάριου 1996 
Ο Νομάρχης 
ΓΙΑΝΝΗΣ ΒΑΪΝΑΣ 

-♦- 

Αριθ. 2904/95 (2) 

Οργανισμός Εσωτερικής Υπηρεσίας του , Δήμου Ζακυν- 
ΘΙων. 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ Ν. ΖΑΚΥΝΘΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκαν με το άρθρο 26 υου Ν. 1832/89 και το 
άρθρο 8 του Ν, 2307/95. 

2. Την γνωμοδότηση του Υπηρεσιακού Συμβουλίου των 
ΟΤΑ Ν. Ζακύνθου, όπως αυτή διατυπώνεται στο αρ. 31/ 

16.11.95 πρακτικό του. 

3. Την αρ. 33/9.3.95 απόφαση του Δημοτικού Συμβου¬ 
λίου Ζακυνθίων σχετικά με τη ψήφιση νέου Ο.Ε.Υ. του Δή¬ 
μου. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε την αρ. 33/9.3.95 απόφαση του Δημοτικού 
Συμβουλίου Ζακυνθίων, σχετικά με την ψήφιση νέου Ορ- 

γανισμοϋ Εσωτερικής Υπηρεσίας του Δήμου, που διαρ¬ 
θρώνεται όπως αναλυτικά διατυπώνεται στο αποφασι¬ 
στικό μέρος της ανωτέρω συνημμένης απόφασης, που 
αποτελεί αναπόσπαστο μέρος της παρούσας και ισχύει 
από την δημοσίευσή του στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 22 ΙανουαρΙου 1996 

Η Περιφερειακή Διευθύντρια 
ΚΑΤΕΡΙΝΑ ΚΟΥΤΑΛΑ 


1. Γραφείο Προγραμματισμού, Οργάνωσης και Πληρο¬ 
φορικής - Δημοτική Αστυνομία. 

Το γενικό αντικείμενο του γραφείου είναι η υποστήριξη 
των πολιτικών οργάνων και των υπηρεσιών του Δήμου 
στους τομείς Προγραμματισμού και Οργάνωσης, όπως και 
παρακολούθησης και αξιοποίησης Κοινοτικών χρηματο¬ 
δοτήσεων. Ένα άλλο αντικείμενο του Γραφείου είναι η 
επίβλεψη της διαδικασίας μηχανοργάνωσης των υπηρε¬ 
σιών του Δήμου και η μέριμνα για την επιμόρφωση και συ¬ 
νεχή υποστήριξη των χρηστών Η/Υ. 

Ο ρόλος του είναι επιτελικός και γνωμοδοτικός προς τα 
πολιτικά όργανα και τις υπηρεσίες του Δήμου, σε συνερ¬ 
γασία με τις οποίες διαμορφώνει και τις εισηγήσεις του. 

Οι αρμοδιότητες του Γ ραφείου συνοψίζονται στους επι- 
μέρους τομείς ως εξής: 

Συγκέντρωση πληροφοριακών στοιχείων που αφορούν 
την υφιστάμενη κατάσταση στην περιοχή του Δήμου και 
συνθέτουν τα χαρακτηριστικά ή τις ιδιαιτερότητες του, 
από κοινωνική, πολιτιστική και οικονομική άποψη, και εν 
συνεχεία επεξεργασία τους για την εξαγωγή συμπερα¬ 
σμάτων ως προς τις ανάγκες των πολιτών και του τοπικού 
περιβάλλοντος. 

Συγκέντρωση στοιχείων, ανάλυση, επεξεργασία και 
εξαγωγή συμπερασμάτων για την ποιότητα των κόθε φύ¬ 
σης υπηρεσιών που παρέχονται προς τους πολίτες από τις 
δραστηριότητες του Δήμου. 

Συγκέντρωση στοιχείων, ανάλυση επεξεργασία και εξα¬ 
γωγή συμπερασμάτων και εκτιμήσεων που αφορούν την 
απόδοση του υπηρεσιακού μηχανισμού του Δήμου (οργα¬ 
νωτική δομή, διαδικασίες, μέθοδοι εργασίας, ροή πληρο¬ 
φοριών, στελέχωσης, τεχνικά μέσα κλπ.). 

Φροντίδα για την συγκέντρωση στοιχείων από το εξωτε¬ 
ρικό περιβάλλον του Δήμου που επηρεάζουν τις δραστη¬ 
ριότητες του, π.χ. κυβερνητική πολιτική, προγράμματα και 
κατευθύνσεις της Ευρωπαϊκής Ένωσης και Διεθνών Ορ¬ 
γανισμών, προγράμματα και τεχνολογία από την ΚΕΔΚΕ, 
την ΕΕΤΑΑ κλπ. 

Υποστήριξη των πολιτικών οργάνων και υπηρεσιών του 
Δήμου στην συνεργασία με ξένους φορείς για την εξα¬ 
σφάλιση χρηματοδότησης για συγκεκριμένα προγράμ- 
ματά του. 

Συνεργασία με επιμέρους υπηρεσίες του Δήμου για την 
προδιαγραφή των ενεργειών και δραστηριοτήτων που πε¬ 
ριλαμβάνονται στα προγράμματα δράσης του Δήμου. 

Εισηγήσεις ανάθεσης από τις δραστηριότητες των προ¬ 
γραμμάτων δράσης σε εξειδικευμένο επιστημονικό δυνα¬ 
μικό εκτός Δήμου, όταν απαιτείται. ' 

Εισηγήσεις για προγράμματα επιμόρφωσης του προσω¬ 
πικού και για προγράμματα κοινωνικής εξυπηρέτησής του. 


Παρακολούθηση των ειδικών εντύπων που αφορούν τις 
δραστηριότητες της Ευρωπαϊκής Ένωσης σε σχέση με 
τους ΟΤΑ, ενημέρωση της Δημοτικής Αρχής για τις δυνα¬ 
τότητες απορρόφησης κονδυλίων για εκτέλεση έργων και 
προγραμμάτων, καθώς και διεκπεραίωση όλων των διαδι¬ 
κασιών που απαιτούνται γι’ αυτόν τον σκοπό. 

Επιλογή, εγκατάσταση, συντήρηση υλικού και λογισμι¬ 
κού. 

Εκπόνηση, επίβλεψη εκπόνησης μελετών μηχανογρά¬ 
φησης. 

Εντοπισμός των πληροφοριακών αναγκών των χρηστών 
Η/Υ. 

Ανάπτυξη του πληροφοριακού συστήματος του Δήμου. 

Μεριμνά για την ασφάλεια του εξοπλισμού. 

Μεριμνά για την επιμόρφωση και συνεχή υποστήριξη 
των χρηστών Η/Ύ. 

2. Διεύθυνση Διοικητικών και Οικονομικών Υπηρεσιών. 

Ο Διευθυντής των Διοικητικών και Οικονομικών Υπηρε¬ 
σιών: 

Εποπτεύει, ελέγχει, μεριμνά, συντονίζει και φροντίζει 
για την σωστή λειτουργία των Τμημάτων που υπάγονται 
στη Διεύθυνσή του. 

Συνεργάζεται με τον Προϊστάμενο των Τμημάτων της 
Διεύθυνσης, ενημερώνεται από αυτούς για την υπηρε¬ 
σιακή κατάσταση των τμημάτων και επιλύει τα αναφερό- 
μενα ζητήματα. 

Εισηγείται στον Δήμαρχο την τοποθέτηση και κατανομή 
του προσωπικού της Διεύθυνσής του στα Τμήματα και 
τους Τομείς. 

Παρακολουθεί την νομοθεσία και νομολογία που ενδια¬ 
φέρει το Δήμο και ενημερώνει τις υπηρεσίες. 

Προτείνει στον Δήμαρχο την λήψη αποφάσεων και μέ¬ 
τρων που αφορούν στον συντονισμό των επιμέρους ενερ¬ 
γειών των υπηρεσιών του Δήμου. 

Συνεργάζεται με τον Δ/ντή των Τεχνικών Υπηρεσιών σε 
όσες περιπτώσεις τούτο επιβάλλεται για την προώθηση 
νομοθετημένων διαδικασιών, π.χ. τεχνικό πρόγραμμα, 
πρόγραμμα προμηθειών, λογοδοσία, διακηρύξεις δημο¬ 
πρασιών κλπ. 

3. Τμήμα Διοίκησης. 

3.1. Τομέας θεμάτων Προσωπικού. 

Φροντίζει για την συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της πολιτείας στα θέματα του προσωπικού του Δή¬ 
μου. 

Τηρεί τις διαδικασίες που αφορούν την πρόσληψη, από¬ 
λυση, προαγωγή, παραίτηση, τοποθέτηση, μετακίνηση, 
απόσπαση, μετάταξη κλπ. του προσωπικού, σύμφωνα με 
τις εκάστοτε ισχύουσες διατάξεις. 

Τηρεί τις διαδικασίες ελέγχου περιουσίας, παροχής 
αδειών, αξιολόγησης και άσκησης πειθαρχικού δικαίου 
στο προσωπικό, σύμφωνα με τις εκάστοτε ισχύουσες δια¬ 
τάξεις. 

Τηρεί τα μητρώα και τους φακέλλους του προσωπικού 
με την συγκέντρωση και καταγράφει τις κάθε είδους με¬ 
ταβολών της οικογενειακής, υπηρεσιακής και ατομικής 
τους κατάστασης (προσόντα, υπηρεσιακή εξέλιξη, από¬ 
δοση, ποινές, άδειες, απουσίες). 

Τηρεί τις διαδικασίες συγκέντρωσης, καταγραφής και 
διοχέτευσης προς το οικονομικό τμήμα των πληροφοριών 
που έχουν σχέση με τον καθορισμό των κάθε φύσης αμοι¬ 
βών και παροχών προς το προσωπικό. 

Παρέχει κάθε είδους πληροφορίες - προφορικές ή γρα¬ 
πτές - όπως πιστοποιητικά, βεβαιώσεις κλπ. προς το προ¬ 
σωπικά, που αφορούν την υπηρεσιακή τους κατάσταση. 

3.2. Τομέας Γραμματείας Δημοτικού Συμβουλίου, Δη¬ 
μαρχιακής Επιτροπής Προέδρου Δημ. Συμβουλίου, Αντι- 
δημάρχου και Δημοτικών Επιτροπών. 

Παρέχει κάθε είδους γραμματειακή υποστήριξη προς το 
Δημοτικό Συμβούλιο, όπως ενημέρωση των μελών του για 
τα θέματα κάθε συνεδρίασης, μεριμνά για τη συγκέ¬ 
ντρωση, αναπαραγωγή και αποστολή στα μέλη του των 
διαφόρων εισηγήσεων και γενικά του ενημερωτικού υλι¬ 
κού που αντιστοιχεί στα θέματα των συνεδριάσεων του, 
τήρηση πρακτικών κατά τη διάρκεια των συνεδριάσεών 
του, τήρηση αρχείων πρακτικών και αποφάσεών του, ενη¬ 
μέρωση των υπηρεσιών του Δήμου για τις εγκεκριμένες 
αποφάσεις του. 

Παρέχει κάθε είδους γραμματειακή υποστήριξη προς τη 
Δημαρχιακή Επιτροπή, τον Πρόεδρο του Δημοτικού Συμ¬ 
βουλίου και τους Αντιδημάρχους. 

Παρέχει κάθε είδους γραμματειακή υποστήριξη προς 
τις επιτροπές που συνιστά ο Δήμος. 

Τηρεί αρχείο εκπροσώπων του Δήμου σε διαφόρους 
φορείς και όργανα και φροντίζει για την αποστολή στοι¬ 
χείων προς αυτούς. 

Τηρεί αρχείο αποφάσεων Αντιδημάρχων. 

3.3. Τομέας Διοικητικής Μέριμνας. 

Τηρεί τις διαδικασίες πρωτοκόλλησης των κάθε είδους 
εισερχομένων στο Δήμο εγγράφων και διανέμει αυτά στις 
επιμέρους υπηρεσίες του Δήμου. 

Τηρεί τις διαδικασίες πρωτοκόλλησης των κάθε είδους 
εξερχομένων από το Δήμο εγγράφων. Διεκπεραιώνει και 
αποστέλλει όλα τα εξερχόμενα έγγραφα του Δήμου στους 
αποδέκτες. 

Αρχειοθετεί τα έγγραφα του Δήμου που πρέπει να 
μπουν στο αρχείο. 

Παρέχει κάθε είδους γενική γραμματειακή υποστήριξη 
προς τις διάφορες υπηρεσίες του Δήμου (δακτυλογραφή¬ 
σεις, φωτοαντιγραφήσεις κλπ.). 

Μεριμνά για την εκτέλεση των γενικών βοηθητικών λει¬ 
τουργιών υποστήριξης για τις ανάγκες των υπηρεσιών του 
Δήμου (τηλεφωνικό κέντρο, ασφάλεια κτιρίου και γρα¬ 
φείων, εξωτερικές και εσωτερικές εργασίες διακίνησης 
εγγράφων κλπ.). 

3.4. Τομέας Δημοτικής Κατάστασης - Ληξιαρχείου. 

Τηρεί και ενημερώνει συνεχώς τα μητρώα δημοτολο¬ 
γίου και των οικογενειακών μερίδων δημοτών με βάση τις 
ισχύουσες θεσμοθετημένες διαδικασίες. 

Εκδίδει πιστοποιητικά ατομικής και οικογενειακής κα¬ 
τάστασης, καθώς και κάθε είδους επίσημης βεβαίωσης, 
σύμφωνα με τα στοιχεία που αναγράφονται στα αρχεία και 
πάντοτε με βάση την υφιστάμενη νομοθεσία. 

Τηρεί να ενημερώνει συνεχώς τα μητρώα αρρένων του 
Δήμου με βάση τις ισχύουσες θεσμοθετημένες διαδικα¬ 
σίες. 

Με βάση τα παραπάνω μητρώα ετοιμάζει κάθε ζητού¬ 
μενο κατάλογο, πίνακα ή πιστοποιητικό που σχετίζεται με 
θέματα στρατολογίας. 

Τηρεί κάθε απογραφικό στοιχείο που έχει σχέση με 
τους εκλογικούς νόμους και ενημερώνει τους εκλογικούς 
καταλόγους. 

Συνεργάζεται με άλλους ΟΤΑ της χώρας και με τις κρα¬ 
τικές υπηρεσίες στις περιπτώσεις μεταβολών μητρώων 


και οικογενειακών μερίδων, κατ’ αντιστοιχία προς τα ανά¬ 
λογα αρχεία που τηρούνται εκεί. 

Μεριμνά για την τήρηση των θεσμοθετημένων διαδικα¬ 
σιών για την διεξαγωγή των πολιτικών γάμων. 

Τηρεί και συνεχώς ενημερώνει αρχεία στα οποία κατα¬ 
γράφονται τα ληξιαρχικά γεγονότα που συμβαίνουν στην 
περιφέρεια του Δήμου (γεννήσεις, γάμοι, θάνατοι) καθώς 
και κάθε μεταγενέστερο γεγονός που συνδέεται με αυτά, 
π.χ. βαπτίσεις, διαζύγια κλπ., σύμφωνα με τις ισχύουσες 
θεσμοθετημένες διαδικασίες. 

Τηρεί αρχεία επισήμων εγγράφων ληξιαρχικών γεγονό¬ 
των. 

Εκδίδει αντίγραφα αποσπασμάτων ληξιαρχικών πρά¬ 
ξεων ή άλλων θεσμοθετημένων πιστοποιητικών. 

Ενημερώνει την Δημοτική κατάσταση και τα αντίστοιχα 
τμήματα άλλων ΟΤΑ για τα ληξιαρχικά γεγονότα που επη¬ 
ρεάζουν τα στοιχεία των μητρώων και αρχείων που τηρού¬ 
νται στα τμήματα αυτά. 

4. Τμήμα Οικονομικό. 

4.1. Τομέας Οικονομικού Προγραμματισμού και Πληρο¬ 
φόρησης. 

Συγκεντρώνει στοιχεία, διερευνά και καταρτίζει τους 
ετήσιους προϋπολογισμούς δαπανών λειτουργίας των 
υπηρεσιών του Δήμου και τους αντίστοιχους προϋπολογι¬ 
σμούς εσόδων του. 

Συνεργάζεται με τα Γραφείο Προγραμματισμού και Ορ¬ 
γάνωσης και παρέχει στοιχεία για την κατάρτιση του ετή¬ 
σιου και μεσοπρόθεσμου προϋπολογισμού δράσης και 
χρηματοδότησης του Δήμου και αντιστοιχία προς τά ετή¬ 
σια ή μεσοπρόθεσμα προγράμματα δράσης του Δήμου. 

Τηρεί τις διαδικασίες και τα αρχεία και παρακολουθεί 
την εξέλιξη των προηγουμένων προϋπολογισμών, εξάγο¬ 
ντας τις αποκλίσεις μεταξύ των προϋπολογισθέντων και 
απολογιστικών μεθόδων 

Διαμορφώνει και παρακολουθεί τα ταμειακά προγράμ¬ 
ματα του Δήμου με την συνεχή παρακολούθηση των υπο¬ 
χρεώσεων και των αναμενόμενων εισπράξεων, σε συνερ¬ 
γασία με την ΔΟΥ. 

Συντάσσει και περιοδικά υποβάλλει στο Συμβούλιο Συ- 
ντοινισμού Εργασιών οικονομικά απολογιστικά στοιχεία, 
σύμφωνα με το σύστημα οικονομικής πληροφόρησης που 
εφαρμόζει ο Δήμος. 

4.2. Τομέας Ελέγχου Δαπανών - Μισθοδοσίας 

Συγκεντρώνει στοιχεία μεταβολών του προσωπικού ή 

αντιστοίχων καταβληθέντων παροχών ή καταλογισθέντων 
ποσών προς το προσωπικό, που αντιστοιχούν και έχουν 
επίδραση στην καταβολή αμοιβών τους. 

Μεριμνά για την ενημέρωση των μηχανογραφικών αρ¬ 
χείων του προσωπικού με τα παραπάνω στοιχεία και την 
εξαγωγή των περιοδικών μισθολογικών καταστάσεων ή 
γενικά των καταστάσεων πληρωμής κάθε είδους αμοιβής 
προς το προσωπικό. 

Ελέγχει τις προηγούμενες καταστάσεις και εκδίδει τα 
αντίστοιχα χρηματικά εντάλματα πληρωμής για τη διενέρ¬ 
γεια των πληρωμών στο προσωπικό. 

Φροντίζει για την τήρηση αρχείου καταβληθέντων αμοι¬ 
βών στο προσωπικό και την έκδοση των αντίστοιχων βε¬ 
βαιώσεων αποδοχών. 

Παραλαμβάνει τα κάθε είδους παραστατικά που απαι¬ 
τούνται κατά περίπτωση για την πληρωμή των οφειλών 
στους αντίστοιχους δικαιούχους. 

Ελέγχει τα παραστατικά αυτά, καθώς επίσης και επάρ- 

κεια της αντίστοιχης πίστωσης του προϋπολογισμού και 
εκδίδει χρηματικά εντάλματα πληρωμής στους δικαιού¬ 
χους για την διενέργεια των πληρωμών. 

Τηρεί όλα τα πληροφοριακά αρχεία (βιβλία κ.λπ.) που 
προβλέπονται από τις ισχύουσες διατάξεις. 

Εκκαθαρίζει τις δαπάνες του Δήμου. 

Αποστέλλει τα χρηματικά εντάλματα πληρωμής στη 
Δ.Ο.Υ. για την διενέργεια των πληρωμών. 

Μεριμνά για την απόδοση των κάθε είδους κρατήσεων 
υπέρ τρίτων; που αντιστοιχούν στα επιμέρους εντάλματα 
πληρωμής. 

4.3. Τομέας Ελέγχου Εσόδων και Διαχείρισης Δημοτι¬ 
κής περιουσίας. 

Συγκεντρώνει στοιχεία για την εξακρίβωση των υπο- 
χρέων και του ύψους των χρηματικών υποχρεώσεων προς 
το Δήμο των φυσικών εκπροσώπων ή των κάθε είδόυς επι¬ 
χειρήσεων της περιοχής για φόρους, εισφορές, τέλη, δι¬ 
καιώματα που περιοδικά πρέπει να καταβάλλονται στον 
Δήμο με βάση τις ισχύουσες κάθε φορά διατάξεις της νο¬ 
μοθεσίας. 

Ελέγχει την ακρίβεια των μεγεθών με βάση τα οποία 
υπολογίζεται το ύψος ανά υπόχρεο των προηγούμενων 
φόρων, εισφορών, τελών κ.λπ. 

Δημιουργεί και τηρεί αρχεία υποχρέων για την καταβολή 
των επιμέρους ποσών που αποτελούν τακτικά έσοδα του 
Δήμου. 

Επεξεργάζεται στοιχεία και υπολογίζει περιοδικά το 
ύψος των οφειλομένων ποσών κατά κατηγορία περιόδου. 

Μεριμνά για την ενημέρωση των υπόχρεων για την κα¬ 
ταβολή των προηγούμενων οφειλόμενων ποσών και 
ακόμη μεριμνά για την τήρηση των διαδικασιών που ισχύ¬ 
ουν για τις προσφυγές των υπόχρεων όταν αμφισβητούν 
το ύψος των οφειλομένων ποσών. 

Οριστικοποιεί τους βεβαιωτικούς καταλόγους μετά την 
ολοκλήρωση των διαδικασιών των τυχόν προσφυγών για 
την εκτέλεση των αντίστοιχων εισπράξεων. 

Τηρεί τις αντίστοιχες διαδικασίες και εκδίδει βεβαιώ¬ 
σεις και άδειες που σχετίζονται με την είσπραξη διαφόρων 
τελών, δικαιωμάτων κ.λπ. 

Τηρεί αρχείο της δημοτικής ακίνητης περιουσίας, κτη¬ 
ματολογίου κ.λπ. 

Μεριμνά για την αξιοποίηση και εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κ.λπ.). 

Τηρεί αρχείο κληροδοτημάτων προς το Δήμο και μερι¬ 
μνά για την αξιοποίησή τους. 

Τηρεί τις διαδικασίες που σχετίζονται με τις δωρεές 
προς το Δήμο. 

4.4. Τομέας Εισπράξεων. 

Διενεργεί εισπράξεις αντίστοιχων οφειλών προς το 
Δήμο για οποιαδήποτε αιτία στα γραφεία του Δήμου ή 
εκτός αυτών. Εκδίδει αντίστοιχα γραμμάτια εισπράξεως 
και προχωρεί στην ενημέρωση του σχετικού αρχείου οφει¬ 
λετών, κατά οφειλέτη. 

Καταγράφει τις διενεργούμενες εισπράξεις, σύμφωνα 
με τις ισχύουσες διαδιακσίες. 

Παρακολουθεί την πραγματοποίηση των υποχρεώσεων 
των οφειλετών προς το Δήμο. 

* 4.5. Τομέας Προμηθειών και Διαχείρισης Υλικών και 
Αποθεμάτων. 

Με τον όρο προμήθειες εννοούμε: 

- Κάθε είδους υλικά που απαιτούνται·για την εκτέλεση 


τεχνικών έργων, επισκευών ή συντηρήσεων (υλικά ενσω¬ 
ματωμένα στα έργα ανταλλακτικά, λιπαντικά, καύσιμα, λι¬ 
πάσματα, φυτοφάρμακα κ.λπ.). 

- Μηχανήματα, κινητά μηχανήματα, τεχνικά συγκροτή¬ 
ματα, συσκευές, εργαλεία, έπιπλα, μηχανές γραφείου, 
αναλώσιμα διάφορα, χαρτικά κ.λπ. 

- Υπηρεσίες που παρέχονται από τρίτους (μισθώσεις 
μεταφορικών μέσων και μηχανημάτων, ασφαλίσεις 
κ.λπ.). 

Οι σχετικές αρμοδιότητες του Τομέα περιλαμβάνουν: 
Ετοιμασία των ετήσιων και γενικά περιοδικών προγραμ¬ 
μάτων προμηθειών, σε συνεργασία με τις επιμέρους υπη¬ 
ρεσίες του Δήμου και ιδιαίτερα της Δ/νσης τεχνικών Υπη¬ 
ρεσιών. 

Ετοιμασία και εισήγηση του προγράμματος προμηθειών 
του Δήμου που θα προωθηθεί με βάση την ισχύουσα νομο¬ 
θεσία και παρακολούθησή του. 

Συγκέντρωση των αιτήσεων εκδήλωσης αναγκών προ¬ 
μήθειας ειδών από τις επιμέρους υπηρεσιακές μονάδες 
του Δήμου. 

Τήρηση των διαδικασιών για την έγκριση σκοπιμότητας 
κάθε προμήθειας και των διαδικασιών για την κατακύρωαη 
των προς προμήθεια ειδών (πλην εκείνων που έχουν περι- 
ληφθεί στο Ενιαίο Πρόγραμμα Κρατικών Προμηθειών) σε 
συγκεκριμένους προμηθευτές (διακηρύξεις, διαγωνισμοί, 
λήψη και αξιολόγηση προσφορών, παραγγελίες). 

Παρακολούθηση της εκτέλεσης κάθε παραγγελίας μέ¬ 
χρι και της παραλαβής των παραγγελθέντων ειδών. 

Φροντίδα για τη σύσταση και υποστήριξη της λειτουρ¬ 
γίας επιτροπών που συστήνονται για την κατάρτιση προ¬ 
διαγραφών, την διενέργεια διαγωνισμών, την λήψη και 
αξιολόγηση των προσφορών την παραλαβή των παραγγελ- 
μένων ειδών κ.λπ. 

Φροντίδα για την τήρηση των διαδικασιών χαρακτηρι¬ 
σμού υλικών και εξοπλισμού ως άχρηστων ή υλικών που 
πλεονάζουν και τήρηση των διαδικασιών καταστροφής, 
απομάκρυνσης ή εκποίησης των υλικών αυτών. 

Τήρηση αρχείου παγίων κινητών περιουσιακών στοι¬ 
χείων του Δήμου (μηχανήματα, οχήματα, εξοπλισμός γρα¬ 
φείων κ.λπ.) Παρακολούθηση της κατανομής των παγίων 
αυτών στις επιμέρους υπηρεσίες του Δήμου. 

Φροντίδα για την τήρηση των διαδικασιών παραλαβής 
των κάθε είδους παγίων ή αναλώσιμων στοιχείων ή υλικών 
του Δήμου. 

Τήρηση των διαδικασιών παραλαβής παγίων ή αναλώσι¬ 
μων υλικών από την Αποθήκη του Δήμου και ενημέρωση 
των διαχειριστικών βιβλίων αποθεμάτων της Αποθήκης. 

Τήρηση των διαδικασιών κανονικής χορήγησης των ει¬ 
δών που τηρούνται τα αποθέματα της Αποθήκης του Δή¬ 
μου στις επιμέρους υπηρεσίες. 

Παρακολούθηση και ενημέρωση για τις αναλύσεις και 
την ανάγκη ανανέωσης των αποθεμάτων της αποθήκης. 

5. Διεύθυνση Τεχνικών Υπηρεσιών. 

Ο Διευθυντής των Τεχνικών Υπηρεσιών: 

Εποπτεύει, ελέγχει, μεριμνά συντονίζει και φροντίζει 
για την σωστή λειτουργία των τμημάτων που υπάγονται 
στη Διεύθυνσή του. 

Συνεργάζεται με τους προϊσταμένους των τμημάτων 
Διεύθυνσης, ενημερώνεται από αυτούς για την υπηρε¬ 
σιακή κατάσταση των τμημάτων και επιλύει τα εμφανιζό¬ 
μενα προβλήματα. 

Εισηγείται στον Δήμαρχο την τοποθέτηση και κατανομή 

' του προσωπικού της Διεύθυνσής του στα τμήματα και 
τους τομείς. 

Εισηγείται επίσης στον προγραμματισμό των έργων, τα 
τεχνικά προγράμματα και τα προγράμματα προμηθειών 
(Η/Μ εξοπλισμού κ.λπ.). 

Συνεργάζεται με τους προϊσταμένους των τμημάτων 
της Δ/νσης για την παρακολούθηση της πορείας εκτέλε¬ 
σης των έργων και των προμηθειών. 

Παρακολουθεί την απορρόφηση των πιστώσεων και ει- 
σηγείται, σε συνεργασία με τον Διευθυντή των Διοικητι¬ 
κών και Οικονομικών Υπηρεσιών και τον υπεύθυνο του 
Γραφείου Προγραμματισμού και Οργάνωσης τα ανάλογα 
μέτρα. 

5.1. Τομέας Μελετών, Κατασκευής Έργων, Πολεοδο¬ 
μίας και Ηλεκτροφωτισμού. 

Επιμελείται την κατάρτιση του Τεχνικού Προγράμμα¬ 
τος, την σύνταξη μελετών έργων και προμηθειών και τον 
καθορισμό των όρων δημοπράτησής των. 

Επιβλέπει και διεκπεραιώνει κάθε διαδικασία που 
αφορά την εκτέλεση έργων και προμηθειών, όπως η εγκα¬ 
τάσταση του εργολάβου, ο έλεγχος της σωστής εφαρμο¬ 
γής των όρων σύμβασης για την ποιοτικά καλή και σύμ¬ 
φωνα με την μελέτη εκτέλεση του έργου, η παρακολού¬ 
θηση της κανονικής προόδου των εργασιών, η παράδοση 
των υλικών, ο έλεγχος των επιμετρήσεων, η σύνταξη των 
λογαριασμών πληρωμής, η έγκαιρη σύνταξη και εισήγηση 
για έγκριση συγκριτικών πινάκων, η εφαρμογή του νόμου 
περί αναπροσαρμογής τιμών και των σχετικών με το νόμο 
τούτο εγκυκλίων και οδηγιών, η επίλυση φορολογικών δια¬ 
φορών με τους εργολάβους, οι προμήθειες κ.λπ. 

Τηρεί φακέλλους έργων και προμηθειών με όλα τα στοι¬ 
χεία, σύμφωνα με τις διατάξεις του Νόμου περί «Εκτέλε¬ 
σης δημοτικών και Κοινοτικών έργων και προμηθειών». 

Συγκεντρώνει πληροφορίες και καταγγελίες για φθορές 
στο Δημοτικό έργο και επιμελείται της άμεσης επισκευής 
των ή της ένταξης σε άλλα προγράμματα. 

Τηρεί το αρχείο του ρυμοτομικού σχεδίου της πόλης, 
του οποίου τις εκάστοτε τροποποιήσεις και επεμβάσεις 
παρακολουθεί ανελλειπώς ώστε να υπάρχει πάντοτε πλή¬ 
ρης ενημέρωση σε κάθε περίπτωση μεταβολής ή τροπο¬ 
ποίησης ή επέμβασης του ισχύοντος ρυμοτομικού σχε¬ 
δίου. 

Επιμελείται την έκδοση των πράξεων τακτοποίησης και 
αναλογισμού και προετοιμάζει την όλη προεργασία για τις 
προβλεπόμενες από το ρυμοτομικό σχέδιο διανοίξεις. 

Συντάσσει και εκτυπώνει τα αναγκαία για τις υπηρεσίες 
του Δήμου σχεδιαγράμματα του ρυμοτομικού σχεδίου. 

Μεριμνά για την τοποθέτηση πινακίδων των ονομάτων 
των οδών και πλατειών της πόλης, ως και των πινακίδων 
αρίθμησης οικιών, καταστημάτων και κοινοχρήστων χώ¬ 
ρων. 

Μεριμνά για την κατασκευή και συντήρηση των πεζο¬ 
δρομίων της πόλης. 

Συντάσσει τις καταστάσεις υποχρέων για την καταβολή 
εισφορών κρασπέδων, ρείθρων πεζοδρομίων, αγωγών 
αποχέτευσης κ.λπ. 

Ενεργεί τον αναλογισμό κατά τρέχον μέτρο πρόσοψης 
των ακινήτων μπροστά στα οποία ο Δήμος κατασκεύασε 
κρασπεδόρειθρα ή πεζοδρόμια ή έργα αποχέτευσης κ.λπ. 
της δαπάνης κατασκευής αυτών. 

Επιμελείται και έχει την ευθύνη σύνταξης όλων των με¬ 
λετών που έχουν σχέση με Η/Μ έργα (εγκαταστάσεις, 


επεκτάσεις ηλεκτροφωτισμού κ.λπ.). Επίσης, έχει την ευ¬ 
θύνη για την εκτέλεση των έργων αυτών καθώς και για τη 
συντήρησή τους. 

5.2. Τομέας υπηρεσιών Ύδρευσης και Αποχέτευσης. 
Έχει την ευθύνη συντήρησης των δικτύων ύδρευσης και 

αποχέτευσης, μεριμνά για την καλή λειτουργία τους και 
για την ποιότητα των παρεχομένων υπηρεσιών στους δη¬ 
μότες. 

Παρέχει στις αρμόδιες υπηρεσίες του Δήμου τα απαι- 
τούμενα στοιχεία για την οικονομική αποτίμηση των παρε¬ 
χομένων υπηρεσιών του Τομέα. 

5.3. Τομέας Καθαριότητος και Περιβάλλοντος. 

Στο μέρος που αφορά την καθαριότητα ο τομέας, έχει 
σαν αντικείμενο τον καθαρισμό των δρόμων, των κοινο¬ 
χρήστων και ακάλυπτων χώρων, καθώς και την απολύ¬ 
μανση οποιουδήποτε χώρου μέσα στα όρια του Δήμου. 

Στο θέμα που αφορά το περιβάλλον, ο τομέας έχει σαν 
αντικείμενο θέματα προστασίας του περιβάλλοντος (ρύ¬ 
πανση υδάτων, ηχορύπανση, αποκατάσταση χώρων, απο¬ 
μάκρυνση οχλουσών δραστηριοτήτων) και θέματα κυκλο¬ 
φορίας και στάθμευσης, κυρίως κατά τους θερινούς μή¬ 
νες που υπάρχει έντονη τουριστική κίνηση. 

Σε ότι αφορά τα νεκροταφεία φροντίζει για τη φύλαξη, 
καθαριότητα, ευπρέπεια κ.λπ. των νεκροταφείων, για την 
συντήρηση και κατασκευή των τάφων και τη συντήρηση 
της τεχνικής υποδομής στους χώρους, τα κτίρια και γενικά 
στις εγκαταστάσεις αυτών. Σε ότι αφορά τα σφαγεία, φρο¬ 
ντίζει για την φύλαξη καθαριότητα και συντήρηση του χώ¬ 
ρου των. 

5.4. Τομέας Κήπων, Δενδροστοιχιών και Πρασίνου. 
Μεριμνά για την εκτέλεση των έργων διαμόρφωσης, 

εγκατάστασης και συντήρησης του Πρασίνου. 

Αξιοποιεί τις δυνατότητες προμηθειών δενδρυλλίων και 
φυτών από κρατικά φυτώρια. 

Αντιμετωπίζ ·’ άμεσα κάθε περίπτωση φθοράς του πρα¬ 
σίνου. 

Καταρτίζει πρόγραμμα για το πότισμα, κλάδεμα, σκάλι- 
σμα, λίπανση και παίρνει μέτρα προστασίας του πράσινου 
από ασθένειες. 

Φροντίζει για την εκτέλεση έργων και την προμήθεια 
υλικών διαμόρφωσης χώρων αναψυχής σε κοινόχρηστους 
χώρους του Δήμου, καθώς και για τη συντήρηση αυτών. 
Επίσης, επιμελείται την καθαριότητα αυτών των χώρων. 

6. Μηχανισμοί Συντονισμού και Συμμετοχής 
6.1. Συμβούλιο Συντονισμού Εργασιών. 

Το συμβούλιο αυτό αποτελεί συμβουλευτικό όργανο 
υποστήριξης της λειτουργίας του συντονισμού των υπηρε¬ 
σιών του Δήμου. Σ’ αυτό συμμετέχουν, σε μόνιμη βάση, ο 
Δήμαρχος, ο Αντιδήμαρχος, οι Προϊστάμενοι των Διευθύν¬ 
σεων και των Τμημάτων και ο Υπεύθυνος του Γραφείου 
Προγραμματισμού, Οργάνωσης και Πληροφορικής. 

Πρόεδρος του Συμβουλίου είναι ο Δήμαρχος, ο οποίος 
με αποφάσεις του καθορίζει τον τρόπο λειτουργίας του 
και μεριμνά για τα θέματα της ημερήσιας διάταξης των συ¬ 
νεδριάσεων. Το Συμβούλιο συνέρχεται τουλάχιστον μια 
φορά τον μήνα με ευθύνη του Δημάρχου. Σ’ αυτό μπορούν 
να συμμετέχουν - κατά περίπτωση - και άλλα στελέχη του 
Δήμου, καθώς και εκπρόσωποι των εργαζομένων για θέ¬ 
ματα που αφορούν τις εργασιακές σχέσεις. 

Στόχος του είναι γενικά η αποτελεσματική και παραγω¬ 
γική λειτουργία του Δήμου και ειδικότερα ο προγραμματι¬ 
σμός και απολογισμός της δραστηριότητάς του, η αλληλο- 

ενημέρωση και η οριζόντια συνεργασία μεταξύ των υπηρε¬ 
σιών και η επίλυση συγκεκριμένων προβλημάτων. 

6.2. Συμβούλια Διευθύνσεων. 

Η δομή και ο ρόλος των Συμβουλίων Διευθύνσεων ακο¬ 
λουθεί κατευθύνσεις που προβλέπονται για το Συμβούλιο 
Συντονισμού Εργασιών. Αυτές εξειδικεύονται με βάση 
συνθήκες και ανάγκες της αντίστοιχης διοικητικής ενότη¬ 
τας με απόφαση του Δημάρχου, μετά από εισήγηση του 
αρμόδιου Προϊσταμένου και συζήτηση στο Συμβούλιο Συ¬ 
ντονισμού Εργασιών. 

6.3. Ολομέλειες Προσωπικού. 

Το προσωπικό του Δήμου συναντάται σε ολομέλεια, ανά 
τακτικά χρονικά διαστήματα, με τον Δήμαρχο και την Δη¬ 
μοτική Αρχή με αντικείμενο την ενημέρωσή του για την 
πορεία του Δήμου, την ενημέρωση της Δημοτικής Αρχής 
για τις απόψεις του προσωπικού και την άμεση αντιμετώ¬ 
πιση προβλημάτων και δυσλειτουργιών. 

6.4. Ανάθεση καθηκόντων. 

Οι θέσεις εργασίας κάθε διοικητικής ενότητας με τις 
ανάλογες περιγραφές εργασίας, η εσωτερική κατανομή 
αντικειμένων και η ανάθεση καθηκόντων στο προσωπικό 
του Δήμου, καθώς και οποιαδήποτε άλλη εσωτερική διαδι¬ 
κασία διοίκησης ή λειτουργίας του Δήμου ορίζονται με 
αποφάσεις Δημάρχου, μετά από εισηγήσεις των Προϊστα¬ 
μένων των Διευθύνσεων και τον υπεύθυνο του Γραφείου 
Προγραμματισμού, Οργάνωσης και Πληροφορικής και συ¬ 
ζήτηση στο Συμβούλιο Συντονισμού Εργασιών, στά πλαί¬ 
σια του Οργανισμού Εσωτερικής Υπηρεσίας του Δήμου. 

6.5. Στελέχωση Υπηρεσιών. 

Το προσωπικό που υπηρετεί σήμερα στο Δήμο καλύ¬ 
πτει: 

- θέσεις τακτικές οργανικές, 

- θέσεις τακτικές προσωποπαγείς (προσωρινές) και 

- Προσωρινές θέσεις υπαλλήλων με σύμβαση Ιδιωτικού 
Δικαίου Αορίστου χρόνου. 

Στην προτεινόμενη στελέχωση των υπηρεσιών του Δή¬ 
μου, στα πλαίσια σύνταξης του νέου Ο.Ε.Υ. θα πρέπει να 
συμπεριληφθούν αφ' ενός μεν όλες οι θέσεις του υπηρε- 
τούντος προσωπικού (με οποιαδήποτε σχέση εργασίας 
και εάν έχουν) όπως περιγράφηκαν προηγούμενα αφ’ ετέ¬ 
ρου δε οι νέες προτεινόμενες θέσεις για την κάλυψη των 
υπηρεσιακών αναγκών που αναφέραμε. 

Επομένως η σύνθεση και η κατάταξη των θέσεων του 
νέου Ο.Ε.Υ. κατά κατηγορίες και κλάδους είναι η παρα¬ 
κάτω: 

Α. ΟΡΓΑΝΙΚΕΣ ΘΕΣΕΙΣ ΤΑΚΤΙΚΟΥ ΠΡΟΣΩΠΙΚΟΥ 

1. Κατηγορία ΠΕ 

1.1. Κλάδος ΠΕΙ - Διοικητικού 

Τρεις (3) θέσεις με βαθμό Δ έως Α 

1.2. Κλάδος ΠΕ3 - Πολιτικών Μηχ. ή ΠΕ4 - Αρχιτεκτό¬ 
νων Μηχ. ή ΠΕ6 - Τοπογράφων Μηχ. 

Δύο (2) θέσεις με βαθμό Δ έως Α 

1.3. Κλάδος ΠΕ Πληροφορικής 
Μία (1) θέση με βαθμό Δ έως Α · ν 

2. Κατηγορία ΤΕ 

2.1. Κλάδος ΤΕ3 - Τεχνολόγων Πολιτικών Μηχανικών 

Μία (1) θέση με βαθμό Δ έως Α 

2.2. Κλάδος ΤΕ17 - Διοικητικών/Λογιστικών 

Μία (1) θέση με βαθμό Δ έως Α 

3. Κατηγορία ΔΕ 

3.1. Κλάδος ΔΕ 1 - Διοικητικού 

Εννέα (9) θέσεις με βαθμό Δ έως Α, εξ αυτών πέντε (5) 


θέσεις χειριστριών Η/Υ 

3.2. Κλάδος ΔΕΙ - Διοικητικών Λογιστών 

Δύο (2) θέσεις με βαθμό Δ-Α, εξ αυτών μία (1) θέση χει- 
βιστού Η/Υ. 

3.3. Κλάδος ΔΕ5 - Εργοδητών 
Δύο (2) θέσεις με βαθμό Δ έως Α 

3.4. Κλάδος ΔΕ 15 - Εισπρακτόρων 
Τέσσερις (4) θέσεις με βαθμό Δ έως Α 

3.5. Κλάδος ΔΕ 24 - Ηλεκτρολόγων 
Μία (1) θέση με βαθμό Δ έως Α 
Δύο (2) θέσεις με βαθμό Δ έως Α 

3.6. Κλάδος ΔΕ29 - Οδηγών αυτοκινήτων 
Έξι (6) θέσεις με βαθμό Δ έως Α 

3.7. Κλάδος ΔΕ 30 - Τεχνικών 
Δύο (2) θέσεις με βαθμό Δ έως Α 

3.8. Κλάδος ΔΕ 35 - Δενδροκηπουρών - Δενδροκόμων - 
Κηπουρών - Ανθοκόμων 

Μία (1) θέση με βαθμό Δ-Α 

4. Κατηγορία ΥΕ 

4.1. Κλάδος ΥΕ1 - Κλητήρων θυρωρών 
Μία (1) θέση με βαθμό Ε έως Β 

4.2. Κλάδος ΥΕ 16 - Εργατών 
Είκοσι (20) θέσεις με βαθμό Ε έως Β 

Β. ΠΡΟΣΩΡΙΝΕΣ ΘΕΣΕΙΣ ΤΑΚΤΙΚΟΥ ΠΡΟΣΩΠΙΚΟΥ 
(ΠΡΟΣΩΠΟΠΑΓΕΙΣ) 

1. Κατηγορία ΤΕ 

1.1. Κλάδος ΤΕ3 - Τεχνολόγων Πολιτικών Μηχανικών 
Μία (1) θέση με βαθμό Δ έως Α 

2. Κατηγορία ΔΕ 

2.1. Κλάδος ΔΕΙ - Διοικητικού 
Έξι (6) θέσεις με βαθμό Δ έως Α 

2.2. Κλάδος ΔΕ2 - Εποπτών Καθαριότητας 
Μία (1) θέση με βαθμό Δ έως Α 

2.3. Κλάδος ΔΕ 30 - Τεχνιτών 
Έξι (6) θέσεις με βαθμό Δ έως Α 

3. Κατηγορία ΥΕ 

3.1. Κλάδος ΥΕ 16 - Εργατών Γ ενικά 
Επτά (7) θέσεις με βαθμό Ε έως Β 
Όλες οι θέσεις ΔΕ γίνονται ενιαίες με βαθμό Δ έως Α. 
Οι παραπάνω προσωρινές θέσεις εργασίας καλύπτονται 
από προσωπικό το οποίο μονιμοποιήθηκε με βάση τις δια¬ 
τάξεις του Ν, 1476/84, ΚΥΑ ΔΙΠΙΔ-Φ42/24/11440/ 
31.12.86, Ν. 1735/87 και Ν. 1874/90, 

Γ. ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ Ι.Δ. ΑΟΡΙ¬ 
ΣΤΟΥ ΧΡΟΝΟΥ 

1. Διοικητικό Προσωπικό 

Μία (1) θέση Διοικητικού - χειριστού Η/Υ 
Μία (1) θέση Επόπτη Πνευματικού Κέντρου 

2. Τεχνικό Προσωπικό 

Μ Ια (1) θέση Οδηγού Αυτοκινήτου 
Δύο (2) θέσεις Τεχνιτών. 

Δύο (2) θέσεις Μουσικών. 

3. Βοηθητικό προσωπικό 

Δεκαέξι (16) θέσεις Εργατών Καθαριότητας 
Δύο (2) θέσεις Καθαριστριών. 

Δύο (2) θέσεις Οικιακών Βοηθών. 

Στο σημείο αυτό θα πρέπει να σημειωθεί ότι οι προσωρι¬ 
νές θέσεις τακτικού προσωπικού καθώς και οι προσωρινές 
θέσεις προσωπικού με σύμβαση Ιδιωτικού Δικαίου αορί¬ 
στου χρόνου είναι προσωποπαγείς και καταργούνται με 
την καθ’ οιονδήποτε τρόπο αποχώρηση από την υπηρεσία 
του προσωπικού που τις κατέχει. 

Επίσης πρέπει να σημειωθεί ότι από τις οργανικές θέ¬ 
σεις τακτικού προσωπικού, που αναφέραμε προηγού¬ 
μενα, οι παρακάτω θέσεις δεν προβλέπονται στον ισχύο- 
ντα Ο.Ε.Υ. και είναι θέσεις προτεινόμενες. 

Οι θέσεις αυτές είναι: 

Μία (1) θέση κατηγορίας ΠΕ, κλάδου ΠΕΙ Διοικητικού 
με βαθμό Δ’ έως Α'. 

Δύο (2) θέσεις κατηγορίας ΠΕ, κλάδου ΠΕ3 - Πολιτικών 
Μηχανικών, ΠΕ4 - Αρχιτεκτόνων, ΠΕ6 - Τοπογράφων Μη¬ 
χανικών με βαθμό Δ' έως Α'. 

Μία (1) θέση κατηγορία ΠΕ Πληροφορικής. 

Μία (1) θέση κατηγορίας ΤΕ, Κλάδου ΤΕ3 - Τεχνολόγων 
Πολιτικών Μηχανικών με βαθμό Δ' έως Α'. 

Μία (1) θέση κατηγορίας ΤΕ, Κλάδου ΤΕ17 - Διοικητι¬ 
κών, Λογιστικών με βαθμό Δ' έως Α'. 

Οι θέσεις αυτές, οι οποίες δεν μπορούν να καλυφθούν 
τώρα λόγω (όπως περιγράφηκε σε προηγούμενο κεφά¬ 
λαιο) της οικονομικής αδυναμίας του Δήμου θα πρέπει να 
καλύψουν μελλοντικά τις υπηρεσιακές ανάγκες που κατα- 
γράφηκαν στα προηγούμενα κεφάλαια και τις προτεινόμε- 


νες υπηρεσιακές μονάδες. 

6.6. Επιλογή προϊσταμένων. 

Τέλος στις διοικητικές ενότητες του Δήμου οι Προϊστά¬ 
μενοι θα πρέπει να επιλέγονται όπως παρακάτω: 

Στη Διεύθυνση Διοικητικών και Οικονομικών υπηρεσιών 
η επιλογή προϊσταμένου θα γίνεται από υπαλλήλους των 
κλάδων ΠΕΙ ή ΤΕ17 ή ΔΕΙ. 

Στην Διεύθυνση Τεχνικών Υπηρεσιών η επιλογή προϊ¬ 
σταμένων θα γίνεται από υπαλλήλους των κλάδων ΠΕ3 η 
ΠΕ4 ή ΠΕ6 ή ΤΕ3 ή ΔΕ5 ή ΔΕΙ. 

Στα τμήματα της Διεύθυνσης Διοικητικών και Οικονομι¬ 
κών Υπηρεσιών η επιλογή προϊσταμένων θα γίνεται από 
υπαλλήλους των κλάδων ΠΕΙ ή ΤΕ17 ή ΔΕΙ. 

Στα τμήματα της Διεύθυνσης Τεχνικών Υπηρεσιών (Τε¬ 
χνικό και Καθαριότητας, Περιβάλλοντος και Πρασίνου) η 
επιλογή προϊσταμένων θα γίνεται από υπαλλήλους των 
κλάδων ΠΕ3 ή ΠΕ4 ή ΠΕ6 ή ΤΕ3 ή ΔΕ5 ή ΔΕΙ. 

Η απόφαση πήρε αριθμό 33. 




864_ ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κόρινθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ,Κ, 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ,Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100δρχ. ανάβσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ,Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 » 

, 2.500 » 

Γ' (Διορισμοί, απολύσεις κτλ. Δημ. Υπαλλήλων) 

10.000 » 

500 · 

Δ' (Απαλλοτριώσεις, πολεοδομία κτλ.) 

50.000 » 

2.500 » 

Αναπτυξιακών Πράξεων (Τ.Α,Π.Σ.) 

25.000 » 

1,250 » 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 » 

500 » 

Παράρτημα (Πίνακες επιτυχόντων διαγωνισμών) 

5.000 · 

250 » 

Δελτ(ο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Ανωνύμων Εταιρειών & Ε.Π.Ε. 

150.000 » 

7.500 » 

Προκηρύξεων Α.Σ.Ε.Π. 

10,000 » 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 . 

6.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και οε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρ ηματικά γραμμάτια δεν γίνονται δεκτά. _ 

Οι υπηρεσίες κοινού Λειτουργούν καθημερινά από 08.00~ έως 13.00’ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























